29. Wostrowski nalětni běh nad Nysu znowa z rekordnym wobdźělenjom
Při přijomnym nalětnim wjedrje je we Wostrowcu 550 atletow na hižo 29. běhu mocy měriło, štož běše wurjadny nowy rekord. Wobdźělnicy běchu z mnohich sportowych zjednoćenstwow z Hornjeje a srjedźneje Łužicy, z Drježdźan a wokoliny kaž tež z pomjeznych kónčin Čěskeje a Pólskeje. Jednotliwe distancy běchu 0,8/2,0/4,0 a 12 km. Na nich wubědźowachu so lubowarjo běhanja kaž tež 30 entuziastow walkinga wot předšulskeho dźěsća hač k 83lětnemu wuměnkarjej. Wězo bě lětsa tež zaso horstka serbskich sportowcow mjez nimi.
szl_Latn szl_Latn